Diari Oficial de la Generalitat Valenciana


Sumari del DOGV 3851, del 05-10-2000 (2000/8005)

DECRET 143/2000, de 26 de setembre, del Govern Valencià, pel qual s'autoritzen els ensenyaments de Diplomat en Turisme en el centre Florida Universitària, adscrit a la Universitat de València.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8005


Data del document
:   26-09-2000

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat de València
    * centre d'ensenyament
    * legislació
    * ensenyament privat
    * títol d'estudis
    * universitat

DECRET 143/2000, de 26 de setembre, del Govern Valencià, pel qual s'autoritzen els ensenyaments de Diplomat en Turisme en el centre Florida Universitària, adscrit a la Universitat de València. [2000/8005]
  
El Decret 19/1998, de 24 de febrer, del Govern Valencià, va adscriure el centre privat d'ensenyament superior Florida Universitària de Catarroja, titularitat de l'entitat Florida Centre de Formació, Societat Cooperativa Valenciana, a la Universitat de València-Estudi General.
  
La Universitat de València ha instruït nou expedient per al centre Florida Universitària, als efectes d'ampliar l'adscripció als ensenyaments conduents a l'obtenció del títol de Diplomat en Turisme, i consta en l'expedient el conveni d'adscripció, la proposta favorable del Consell Social de la Universitat de València, així com l'informe favorable del Consell d'Universitats.
  
El Consell Interuniversitari de la Comunitat Valenciana va conéixer la proposta de la Universitat en la sessió de data 7 de juny de 2000.
  
Per tot això, d'acord amb el que preveu la Llei Orgànica 11/1983, de 25 d'agost, de Reforma Universitària, i el Reial decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura i Educació i amb la deliberació prèvia del Govern Valencià, en la reunió del dia 26 de setembre de 2000,
  
DECRETE
  
Article 1
  
Autoritzar la modificació de l'adscripció del centre privat d'ensenyament superior Florida Universitària de Catarroja a la Universitat de València, per a impartir els ensenyaments conduents a l'obtenció del títol d'oficial de Diplomat en Turisme.
  
Article 2
  
La posada en funcionament dels ensenyaments a què fa referència el present decret seran autoritzats pel conseller de Cultura i Educació una vegada homologat pel Govern el títol oficial a expedir pel centre, d'acord amb el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
DISPOSICIONS FINALS
  
Primera
  
Es faculta al conseller de Cultura i Educació a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS